EkBass/fiwiki-20250220-pages-articles huggingface dataset:
Runar Schauman

Uno Allan Runar Schauman (14. elokuuta 1908 Loimaa – 17. maaliskuuta 1977 Helsinki) oli suomenruotsalainen näyttelijä, joka toimi teatterinjohtajana Svenska Teaternissa vuosina 1954–1963. Schauman myös näytteli Svenska Teaternissa sekä muutamissa kotimaisissa elokuvissa. Hänen tunnetuimmat roolinsa ovat paroni elokuvassa Täällä pohjantähden alla sekä Eugen Schauman elokuvissa Kajastus ja Helmikuun manifesti.Teatterinjohtajakautensa jälkeen hän näytteli yhdeksän vuotta Ruotsissa. Runar Schauman oli kaukaista sukua Eugen Schaumanille. Schaumanin puoliso oli vuodesta 1934 Märta o.s. Nylander (1908–1992), ja heille syntyi kaksi poikaa. Pojista toinen on näyttelijä Göran Schauman, joka puolestaan on näytellyt Eugen Schaumania venäläis-suomalaisessa yhteiselokuvassa Luottamus ja paronia Timo Koivusalon Täällä Pohjantähden alla -elokuvassa. == Filmografia == *Kajastus (1930) *Vihreä kulta (1939) *Helmikuun manifesti (1939) *Aktivistit (1939) *Onni pyörii (1942) *Varjoja Kannaksella (1943) *Neiti Tuittupää (1943) *Hiipivä vaara (1944) *Botte i farten (1945) *Ruusu ja kulkuri (1948) *Kalle Aaltosen morsian (1948) *Tanssi yli hautojen (1950) *Lakeuksien lukko (1951) *Tervetuloa aamukahville (1952) *Jees, olympialaiset, sanoi Ryhmy (1952) *Täällä pohjantähden alla (1968) *Pohjantähti (1973) ==Lähteet== ==Aiheesta muualla== * * Luokka:Suomalaiset näyttelijät Luokka:Suomalaiset teatterinjohtajat Luokka:Suomalaiset aateliset Luokka:Vuonna 1908 syntyneet Luokka:Vuonna 1977 kuolleet
Charade

Charade tarkoittaa muun muassa seuraavia: * Šaradi (), tavuarvoituspeli * Charade, Roy Kellinon ohjaama yhdysvaltalainen elokuva vuodelta 1953 * Charade – vaarallinen peli, Stanley Donenin ohjaama yhdysvaltalainen jännityselokuva vuodelta 1963 * Charade, John Minnisin ohjaama kanadalainen lyhyt animaatioelokuva vuodelta 1984 * Charades, elokuva vuodelta 1998 * The Charades, suomalainen rautalankayhtye * Circuit de Charade, moottorirata Ranskassa * Daihatsu Charade, pikkuautomalli
Stanley Donen

Stanley Donen (13. huhtikuuta 1924 Columbia, Etelä-Carolina, Yhdysvallat – 21. helmikuuta 2019) oli yhdysvaltalainen elokuvaohjaaja ja koreografi. Hänen tunnetuimpia elokuviaan ovat Gene Kellyn kanssa ohjatut musikaalielokuvan klassikot Ilo irti ja Laulavat sadepisarat. ==Filmografia== Jos toisin ei mainita, Stanley Donen oli elokuvan ohjaaja. Vuosi Alkuperäinen nimi Suomenkielinen nimi Huomioita 1943 Best Foot Forward vain koreografia 1944 Cover Girl Kansikuvatyttö vain koreografia 1944 Hey, Rookie vain koreografia 1946 Holiday in Mexico Meksikon taivaan alla vain koreografia 1946 No Leave, No Love Amor harhateillä vain koreografia 1947 Living in a Big Way vain koreografia 1947 This Time for Keeps Lemmikki laineilla vain koreografia 1947 Killer McCoy Tyrmääjä vain koreografia 1948 Big City Suurkaupungin kasvot vain koreografia 1948 A Date with Judy Tapaamme illalla vain koreografia 1948 The Kissing Bandit Naisten rosvo vain koreografia 1949 On the Town Ilo irti ohjaus Gene Kelly kanssa 1949 Take Me Out to the Ball Game Rouva johtaja vain koreografia 1951 Royal Wedding Kuninkaalliset häät 1952 Love Is Better Than Ever Kaksin aina kaunihimpi 1952 Singin' in the Rain Laulavat sadepisarat ohjaus ja koreografia Gene Kelly kanssa 1952 Fearless Fagan Leijona karkuteillä 1953 Give a Girl a Break Onni potkaisee myös koreografia 1954 Seven Brides for Seven Brothers 7 veljeksen morsiamet 1954 Deep in My Heart Syvällä sydämessäni 1955 It's Always Fair Weather ohjaus ja koreografia Gene Kelly kanssa 1955 Kismet Muukalainen paratiisissa nimettömänä 1957 Funny Face Rakastunut Pariisissa 1957 The Pajama Game Pyjamaleikki 1957 Kiss Them for Me Laivasto riemulomalla 1958 Indiscreet Hätävalhe 1958 Damn Yankees! Mitä Lola tahtoo? 1960 Once More, with Feeling! Vielä kerran, tunteella! 1960 Surprise Package Yllätyspakkaus 1960 The Grass Is Greener Ruoho on vihreämpää aidan toisella puolella 1963 Charade Charade – vaarallinen peli 1966 Arabesque Arabeski 1967 Two for the Road Peukalokyydillä vihille 1967 Bedazzled Ystäväni paholainen 1969 Staircase Portaat 1974 The Little Prince Pikku prinssi 1975 Lucky Lady Viskiseikkailu Lucky Ladyllä 1978 Movie Movie Elävät kuvat 1980 Saturn 3 Saturnus 3 - salainen avaruusasema 1984 Blame It on Rio Riemuloma Riossa ==Lähteet== ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset koreografit Luokka:Vuonna 1924 syntyneet Luokka:Vuonna 2019 kuolleet Luokka:Seulonnan keskeiset artikkelit
Leevi Linko

Leevi Linko () oli suomalainen näyttelijä. Linko työskenteli järjestäjä- näyttelijänä Suomen Kansallisteatterissa. Lingon tunnetuimmat elokuvaroolit ovat Tuntemattoman sotilaan vääpeli Sinkkonen ja elokuvien Täällä Pohjantähden alla, Akseli ja Elina ja Pohjantähti herastuomari Artturi Yllö. Linko oli naimisissa Alli Lingon kanssa, joka näytteli hänen rinnallaan rouva Yllöä elokuvassa Täällä Pohjantähden alla. Linko on haudattu vaimonsa viereen Malmin hautausmaalle Helsinkiin. == Filmografia == * Meidän poikamme ilmassa – me maassa (1934) * Seikkailu jalkamatkalla (1936) * Onnenpotku (1936) * Mies Marseillesta (1937) * Elinan surma (1938) * Ulkosaarelaiset (1938) * Pimeänpirtin hävitys (1947) * Ruusu ja kulkuri (1948) * Läpi usvan (1948) * Laulava sydän (1948) * Aaltoska orkaniseeraa (1949) * Amor hoi! (1950) * Katariina kaunis leski (1950) * Yhden yön hinta (1952) * Niskavuoren Heta (1952) * Lentävä kalakukko (1953) * Varsovan laulu (1953) * Se alkoi sateessa (1953) * Jälkeen syntiinlankeemuksen (1953) * Niskavuoren Aarne (1954) * Nukkekauppias ja kaunis Lilith (1955) * Tuntematon sotilas (1955) * Silja – nuorena nukkunut (1956) * Ratkaisun päivät (1956) * Herra sotaministeri (1957) * Niskavuori taistelee (1957) * Sven Tuuva (1958) * Pikku Suorasuu (1962) * Täällä Pohjantähden alla (1968) * Akseli ja Elina (1970) * Pohjantähti (1973) * Laukaus tehtaalla (1973) * Viimeinen savotta (1977) == Lähteet == Luokka:Suomalaiset näyttelijät Luokka:Vuonna 1908 syntyneet Luokka:Vuonna 1995 kuolleet
Gina Mastrogiacomo

Gina Mastrogiacomo (5. marraskuuta 1961 – 2. toukokuuta 2001) oli yhdysvaltalainen näyttelijä. Hän esitti Janice Rossin roolin elokuvassa Mafiaveljet (1990). Muita rooleja oli mm. elokuvassa Huijari (1997). Mastrogiacomo kuoli 39-vuotiaana saatuaan vaikean sydäninfektion. Mastrogiacomo, Gina Mastrogiacomo, Gina Mastrogiacomo, Gina
Michael Hutchence

Michael Kelland John Hutchence (22. tammikuuta 1960 Sydney – 22. marraskuuta 1997 Sydney) oli australialainen muusikko, joka tuli tunnetuksi INXS-yhtyeen laulajana. INXS julkaisi ensimmäisen albuminsa vuonna 1980. Hutchence sai uransa aikana myös elokuvarooleja. == Elämä ja ura == Hutchence syntyi Sydneyssä Kelland ("Kell") ja Patricia Hutchencen pojaksi, mutta varttui Hongkongissa, jossa hän kävi King George V Schoolin. Palattuaan teini-ikänsä viimeisinä vuosina Sydneyyn hän tutustui tuleviin yhtyetovereihinsa ja perusti The Farriss Brothersiksi nimetyn kokoonpanon, josta lopulta tuli INXS. == Kuolema == Hutchence löytyi kuolleena sydneyläisestä hotellihuoneesta marraskuussa 1997. Kuolinsyy jäi kiistellyksi, mutta ilmeisesti laulaja oli tehnyt itsemurhan hirttäytymällä. Hänen tiedetään käyttäneen fluoksetiinia, ja lisäksi hänen elimistöstään löytyi alkoholin ja kokaiinin käytön merkkejä. Luokka:Australialaiset laulajat Luokka:Itsemurhan tehneet Luokka:Vuonna 1960 syntyneet Luokka:Vuonna 1997 kuolleet
Punakaali

thumb|200px|Halkaistu punakaali. Punakaali (Brassica oleracea var. capitata f. rubra) on keräkaalin muoto. Antosyaanit, jotka aiheuttavat punakaalin punertavan värin, vaihtavat väriään maaperän pH:n mukaan. Siksi happamilla mailla kasvavista punakaaleista tulee punertavia, kun taas emäksisillä mailla kasvavista tulee sinertäviä.http://www.helsinki.fi/luma/ksenonit/tutki/ohjeet_2003-11.doc Punakaali on yleensä valkokaalia pienempi ja kiinteämpi ja sisältää myös enemmän C-vitamiinia. Sorrin puutarha: Kaalikasvit Viitattu 28.5.2010 ==Käyttö== Punakaalia käytetään kuten valkokaalia, mutta se on maultaan makeampi. Punakaali muuttuu sinertäväksi keitettäessä. Tämän voi estää lisäämällä keitinveteen hapanta esimerkiksi sitruunamehua tai etikkaa. ==Lähteet== ==Aiheesta muualla== * Luokka:Kaalit
Zinc Alloy and the Hidden Riders of Tomorrow

Zinc Alloy and the Hidden Riders of Tomorrow on brittiläisen glam rock -yhtye T. Rexin viides albumi. Albumi ei menestynyt kovin hyvin verrattuna T. Rexin kolmeen aikaisempaan albumiin. Silti albumilta nousi yksi hitti, "Teenage Dream". Albumin kaikki kappaleet ovat yhtyeen keulahahmo Marc Bolanin käsialaa. == Kappaleet == # # # # # # # # # # # # # # ==Kokoonpano== *Marc Bolan – laulu, kitara *Mickey Finn – lyömäsoittimet *Bill Legend – rummut *Steve Currie – basso *Danny Thompson – kontrabasso *B.J. Cole – steel-kitara *Jack Green – kitara *Lonnie Jordan – kosketinsoittimet *The Cosmic Choir: Big Richard, Gloria Jones, Sister Pat Hall – taustalaulu *Tony Visconti - mellotron Luokka:Vuoden 1974 albumit Luokka:T. Rexin albumit
Mairead Corrigan

Mairead Corrigan (s. 27. tammikuuta 1944) on pohjoisirlantilainen rauhanaktivisti. Hän perusti yhdessä Betty Williamsin kanssa 1976 rauhanliikkeen, joka järjesti laajoja mielenosoituksia ja rauhanmarsseja. Hän sai Williamsin kanssa vuoden 1976 Nobelin rauhanpalkinnon. Mairead Corrigan elätti itsensä sihteerinä nuoresta iästä alkaen. Hän toimi samalla aktiivisesti kirkon avustustyössä lasten ja nuorten parissa. Hän aloitti julkisen toimintansa jouduttuaan silminnäkijäksi traagisessa onnettomuudessa, jossa hänen sisarensa kolme lasta sai surmansa. Heidän ylitseen ajoi auto, jota kuljettaneen IRA-aktivistin brittisotilaat ampuivat kesken ajomatkan. Tapahtuman silminnäkijä, Betty Williams alkoi kerätä nimikirjoituksia rauhan saamiseksi ja vastaavien järjettömien kuolemantapausten estämiseksi. Williams ja Corrigan perustivat rauhanliikkeen nimeltä Peace People. He saivat Nobelin rauhanpalkinnon vuonna 1976. Mairead Corrigan-Maguire oli toukokuussa 2010 mukana Rachel Corrie -laivalla, joka pyrki Israelin saarron läpi Gazaan. Matka tapahtui muutama päivä sen jälkeen kun Israelin joukot surmasivat Mavi Marmara -laivalla yhdeksän aktivistia vastaavalla matkalla. ==Lähteet== ==Aiheesta muualla== *Mairead Corrigan - Nobel Curriculum Vitae Luokka:Nobelin rauhanpalkinnon saajat Luokka:Pohjoisirlantilaiset henkilöt Luokka:Vuonna 1944 syntyneet Luokka:Elävät henkilöt
Bolan’s Zip Gun

Bolan´s Zip Gun on brittiläisen glam rock -yhtye T. Rexin kuudes albumi. Sitä pidetään yleisesti T. Rexin huonoimpana albumina, mikä johtuu levyn heikosta menestyksestä listoilla. Albumin kaikki kappaleet ovat yhtyeen keulahahmon Marc Bolanin käsialaa, niin kuin muutkin T. Rexin albumien kappaleet. Bolan's Zip Gunilta ei noussut yhtäkään suurta hittiä. == Kappaleet == # # # # # # # # # # # === CD:n bonuskappaleet === # * # == Arvostelut == * Allmusic: http://www.allmusic.com/album/r19577 == Aiheesta muualla == * Bolan's Zip Gun discogs.com -sivustolla == Lähteet == Luokka:Vuoden 1975 albumit Luokka:T. Rexin albumit
Arkipäivä

Arkipäivä tarkoittaa vanhemmassa merkityksessä kaikkia muita päiviä paitsi sunnuntaita ja kirkollisia juhlapäiviä, tai uudemmassa merkityksessä päiviä maanantaista perjantaihin, yleisiä juhlapäiviä yleensä lukuun ottamatta. Arkipäivät ovat rajoitusten alaisten tabupäivien ulkopuolisia päiviä. Vilkuna (1994) selittää, että viikonpäivistä on aluksi nimetty pyhä eli myöhempi sunnuntai sekä sen aatto eli lauantai, kylpypäivä (esimerkiksi muinaisnorjan laugardag, pesupäivä, kylpypäivä). Muut olivat tavanomaisia työpäiviä eli arkipäiviä.Vilkuna 1994, 377 Laissa (esim. laki säädettyjen määräaikain laskemisestalaki säädettyjen määräaikain laskemisesta ja vuosilomalaki) arkipäivällä tarkoitetaan vanhemman merkityksen mukaista käytäntöä eli lauantait lasketaan arkipäiviksi. ==Katso myös== * Maanantai * Tiistai * Keskiviikko * Torstai * Perjantai * Lauantai * Pyhäpäivä == Lähteet == * ===Viitteet=== Luokka:Aika
Metyyliklooriformiaatti

Metyyliklooriformiaatti on orgaaninen yhdiste (formiaatti), joka on huoneenlämmössä (20 °C) olomuodoltaan helposti syttyvää väritöntä nestettä, jolla on pistävä haju. Sen kemiallinen kaava on C2H3ClO2 ja rakennekaava CH3OCOCl. Metyyliklooriformiaatista käytetään myös nimiä metyylikloorikarbonaatti, kloroformihappometyyliesteri ja metoksikarbonyylikloridi. Metyyliklooriformiaatin moolimassa on 94,50 g/mol, sulamispiste –61 °C, kiehumispiste 71 °C,tiheys 1,22 g/cm3, leimahduspiste 12 °C, itsesyttymislämpötila 504 °C ja CAS-numero 79-22-1. Metyyliklooriformiaatti liukenee veteen huonosti. Metyyliklooriformiaatti liukenee kuitenkin kloroformiin, bentseeniin, alkoholeihin ja eettereihin. Metyyliklooriformiaatti hajoaa kuumentuessaan tai palaessaan, jolloin muodostuu myrkyllisiä ja syövyttäviä huuruja sisältäen kloorivetyä (HCl) ja fosgeenia (COCl2). Aine reagoi kiivaasti voimakkaiden hapettimien kanssa. Metyyliklooriformiaatti reagoi myös veden (H2O) kanssa muodostaen vähitellen kloorivetyä. Syntynyt kloorivety eli suolahappo on syövyttävää ja se pystyy syövyttämään myös monia metalleja. Metyyliklooriformiaatin höyry on ilmaa raskaampaa ja se voi kulkeutua maata pitkin sekä syttyä alhaisen leimahduspisteensä vuoksi myös etäällä. == Valmistus ja käyttö == Metyyliklooriformiaattia valmistetaan metanolin ja fosgeenin välisellä reaktiolla. Yhdistettä käytetään hyönteismyrkkynä, kyynelkaasuna ja eräiden muiden yhdisteiden, kuten dimetyylidikarbonaatin valmistuksessa.Siegfried Böhm & Maren Beth-Hübner: Chloroformic Esters, Ullmann's Encyclopedia of Industrial Chemistry, John Wiley & Sons, New York, 2006. Viitattu 26.04.2013 == Ympäristö- ja terveysvaikutukset == Metyyliklooriformiaatti haihtuu ilmaan jo 20 °C:n lämpötilassa muodostaen nopeasti jopa terveydelle haitallisia pitoisuuksia. Aine syövyttää silmiä, ihoa ja hengitysteitä sekä syövyttää myös nieltynä. Aineelle altistumisesta voi seurata keuhkopöhö ja se aiheuttaa kyynelvuotoa. Aine on myrkyllistä vesieliöille. == Katso myös == * Etyyliklooriformiaatti == Lähteet == == Aiheesta muualla == * * PubChem: Methyl chloroformate * ChemBlink: Methyl chloroformate * US Environmental Protection Agency (EPA): Interim acute exposure guideline levels (AEGLs) for selected chloroformates (pdf) Luokka:Formiaatit Luokka:Organohalidit Luokka:Klooriyhdisteet
Anafora

thumb|200px|Anaforaa toimitetaan ortodoksisessa liturgiassa. Anafora on ortodoksisen liturgian eli ehtoollisjumalanpalveluksen pääkohta, jonka aikana Pyhä Ehtoollinen siunataan. Eukaristia, kiitosuhri eli Pyhän Ehtoollisen asettaminen on ortodoksisen kirkon sakramenteista keskeisin ja tärkein. Siksi se kuuluu keskeisenä osana liturgiapalvelukseen. Anafora on eukaristian sydän; sen synty on pääsiäisateriassa jonka Jeesus vietti opetuslastensa kanssa; täällä hän ensi kerran asetti ehtoollisen, . Apostolien aikana toimitusta kutsuttiin leivän murtamiseksi. Herran lausumat alkuperäiset Ehtoollisen siunaussanat ovat aina olleet keskeinen osa anaforaa, samoin kiitosrukous, leivän murtaminen ja maljan siunaaminen. Lisäksi toimitetaan epikleesi eli rukous Pyhän Hengen lähettämisestä läsnä olevan seurakunnan ja esiintuotujen Pyhien lahjojen päälle. Anafora on vuosisatojen läpi ollut liturgian ydin jonka ympärille muut liturgian osat ovat vähitellen kasvaneet. Koko kiitosuhri rakentuu sen ajatuksen ympärille että se toimitetaan kiitoksena Kristukselle hänen suuresta uhristaan maailman elämän edestä. Viini ja leipä – Jumalan omat lahjat ihmiselle – kohotetaan nyt verettömänä uhrina Jumalan eteen. Tämän jälkeen pappi lukee epikleesirukouksen ja siunaa Pyhät lahjat. Tämän rukouksen lopuksi seurakunta kumartaa maahan asti kunnioittaakseen Kristusta joka on läsnä seurakunnan keskellä. Seuraavaksi rukoillaan edesmenneiden isien, patriarkkojen, profeettain, saarnaajien ja tunnustajien ja erityisesti Jumalansynnyttäjän puolesta, jolle veisataan oma ylistysveisu. Mutta ei yksin kirkastettujen pyhien vaan koko maailman ja koko ihmiskunnan puolesta jatketaan nyt eukaristista rukousta. Erikseen rukoillaan oman piispan sekä erityistä huolenpitoa tarvitsevien kuten sairaiden puolesta. Anafora päättyy papin siunaukseen: ==Lähteet== * Arkkipiispa Paavali: Uskon pidot ===Viitteet=== Luokka: Kirkolliset toimitukset
Hilda Asp

Hilda Maria Asp (30. heinäkuuta 1862 Urjala – 22. helmikuuta 1891 Helsinki) oli suomalainen näyttelijä, suomentaja ja kulttuurihenkilö. Hilda Asp valittiin 19-vuotiaana Kuopion suomalaisen tyttökoulun suomen ja saksan kielen opettajaksi. Hän asui Minna Canthin luona lukuvuoden 1882–1883. Hän siirtyi opettajan tehtävistä Suomalaisen Teatterin näyttelijäksi 1883, mutta pettyi muun muassa siihen, että teatteri teki pitkiä maaseutukiertueita silloin, kun nuori näyttelijätär olisi halunnut olla keskellä aatteiden taistelua pääkaupungissa. Niinpä hän otti vastaan opettajan työn Helsingissä 1887. Hän myös suomensi kaunokirjallisuutta. Hilda Asp oli kihloissa Juho Elias Rudolf Erkon kanssa ja eli vain kolme vuotta sulhasensa kuoleman jälkeen. Hilda Aspin sisko oli Hanna Asp. == Suomennoksia == * Georg Brandes : Päävirtauksia 19:nen vuosisadan kirjallisuudessa : syyslukukautena 1871 Köpenhaminan yliopistossa pitämiä luentoja : siirtolaiskirjallisuus. 1 vihko ; toisen parannetun pain. mukaan suom. Minna Canth ja Hilda Asp. Edlund, Helsinki 1887 * Henrik Ibsen : Rosmersholma : nelinäytöksinen näytelmä ; suom. Hilda Asp. Ajan aatteiden kirjallisuutta 1. Hagelberg, Tampere 1887 (Teos Project Gutenbergissä) * Alexandra Gripenberg : Naiskysymyksessä 1 ; suom. Hilda Asp. WSOY 1890 * Alexandra Gripenberg : Uudesta maailmasta : hajanaisia matkakuvia Ameriikasta ; suom. Hilda Asp. Edlund, Helsinki 1891 (Teos Project Gutenbergissä) * Paul Heyse : Veljesten kesken : yksinäytöksinen huvinäytelmä ; suom. Hilda Asp. Näytelmäkirjallisuutta n:o 14. Telén, Kuopio 1897 (alkuteos Unter Brüder) == Lähteet == * Kirsti Mäkinen, Tuula Uusi-Hallila: Minna Canth, Taiteilija ja taistelija. * Suomen kirjailijat -tietokanta . ===Viitteet=== Luokka:Suomalaiset teatterinäyttelijät Luokka:suomalaiset opettajat Luokka:Suomentajat Luokka:Vuonna 1862 syntyneet Luokka:Vuonna 1891 kuolleet
Pacaya

Pacaya on aktiivinen tulivuori Guatemalassa. Se sijaitsee lähellä maan pääkaupunkia Guatemalaa samoin kuin Antiguaa. Vuoren korkeus on noin 2 560 metriä merenpinnasta. Pacaya on suosittu matkailukohde, sillä sen huipulle voi vaeltaa. Ylin rinne on laavakiveä ja osin pehmeää hiekkaa. Ylhäältä on näkymä toimivaan kraatterin. Matkatoimistot järjestävät tulivuorelle opastettuja vaelluksia, jotka alkavat 1 800 metrin korkeudesta. Osan matkaa voi ratsastaa hevosella. Vaellus kestää 2–2,5 tuntia. Pacaya erupting in 1976.jpg|Tulivuori purkautui vuonna 1976. Pacaya-10.JPG|Laavapurkaus vuonna 1992. Pacaya2.jpg|Osan vaelluksesta voi tehdä ratsain. Pacaya.jpg|Laavahiekan läpi nousee vesihöyryä. == Aiheesta muualla== * * * Luokka:Guatemalan tulivuoret Luokka:Pohjois-Amerikan vuoret
Hanna Asp

Johanna Wilhelmiina (Hanna) Asp (11. syyskuuta 1868 Messukylä – 23. syyskuuta 1948 Helsinki) oli suomalainen tietokirjailija, suomentaja ja opettaja. == Elämä == Hanna Asp oli näyttelijänä ja suomentajana tunnetun Hilda Aspin nuorempi sisar ja Minna Canthin ja hänen tytärtensä ystävä. Hän asui Canthien luona vuosina 1882–1895. Osin muistojensa pohjalta Asp kirjoitti teoksen Minna Canth läheltä nähtynä, joka ilmestyi hänen kuolinvuotenaan 1948. Asp kirjoitti ylioppilaaksi vuonna 1890 ja valmistui filosofian maisteriksi 1899. Hän työskenteli Salon Suomalaisen Yhteiskoulun rehtorina 1898–1905 ja Helsingin uuden suomalaisen tyttökoulun johtajana sekä ranskan ja saksan kielen opettajana vuodesta 1905 lähtien.Aikalaiskirja 1920 s. 23–24. Helsinki: Otava 1920. Asp laati vuonna 1930 ilmestyneen koulun historiikin Helsingin suomalainen tyttökoulu 25 vuotta 1905–1930. Asp suomensi Suomalaiselle teatterille näytelmiä kuten Gabriel Laguksen Uuden apulaisen, Victorien Sardoun komedian Voimakkaita naisia ja Henrik Ibsenin Villisorsan. Lisäksi painettuina ilmestyivät hänen suomennoksensa Alphonse Daudet’n Pikku mies (1917) ja Henry Bordeaux’n Kuutamosonaatti (1943). == Teoksia == * Helsingin suomalainen tyttökoulu 25 vuotta 1905–1930. Helsingin suomalainen tyttökoulu, Helsinki 1930 * Minna Canth läheltä nähtynä. Otava 1948 == Suomennoksia == * Alphonse Daudet : Pikku mies. Gummerus 1917 (alkuteos Le petit chose) * Henry Bordeaux : Kuutamosonaatti. WSOY 1943 (alkuteos La sonate au clair de lune) == Lähteet == * Fennica, Suomen kansallisbibliografia. * Mäkinen, Kirsti & Tuula Uusi-Hallila: Minna Canth, taiteilija ja taistelija. * Salminen, Jari 2005: Salon (suomalainen) yhteiskoulu 1897–1937. Suomen yksityisten oppikoulujen digitaalinen matrikkeli. * Suomen kirjailijat -tietokanta . ===Viitteet=== Luokka:Suomen koulujen rehtorit Luokka:Suomalaiset tietokirjailijat Luokka:Suomentajat Luokka:Vuonna 1868 syntyneet Luokka:Vuonna 1948 kuolleet
Chazz Princeton

Chazz Princeton (Manjōme Jun) on kuvitteellinen hahmo anime- ja mangasarjassa Yu-Gi-Oh! GX. == Hahmosta == Chazz Princeton on itsekäs ja ylimielinen pelaaja, joka on Jaden Yukin yksi pääkilpailijoista sarjan aikana. Chazz on akatemian yksi parhaimmista pelaajista, minkä hän itsekin tietää. Chazz kuuluu Obeliskin Sinisiin, jossa on koulun parhaimmat opiskelijat. Hän oli myös hetken aikaa oman eliittijoukkueensa johtaja, ennen kuin hän hävisi Jadenille. Chazzillä on kaksi isoveljeä Slade ja Jagger, joiden pyrkimyksenä on hallita koko maailmaa siten, että kukin heistä hallitsee yhtä seuraavista asioista: politiikka, talous ja Otteluhirviöt (). Slade on politiikan huipulla ja Jagger talouden huipulla, mutta suunnitelman toteutumiseksi he haluavat Chazzista huippuottelijan. Ensimmäisenä vuotena tohtori Vellian Crowler suosii Chazziä, sillä hänen tavoin he inhoavat Jadenia. Tämän takia Crowler pyrkii antamaan Chazzille parhaimpia kortteja ja järjestelemään otteluita näiden kahden välille. Chazz lähti pois akatemiasta, koska hän ei saanut minkäänlaista kunnioitusta. Sattumalta hän päätyy pohjoisen akatemian koululle, jossa hänen koko korttipakkansa laitetaan uusiksi. Hän myös oppii lisää tekniikoita. Pääsy pohjoisen akatemian sisälle ei ole helppoa, sillä hänen pitää kerätä 40 korttia jäisiltä vuorilta. Päästyään sisälle Chazzin on määrä voittaa 50 vastustajaa ennen kuin hän pääsisi ottelemaan akatemian parasta pelaajaa vastaan. Chazz onnistuu tehtävässään ja saa kaiken yllätykseksi sen, mitä oli hakenutkin: uusintaottelun Jadenia vastaan. Huolimatta siitä, että Chazz on kehittynyt valtavasti, hän ei kykene päihittämään Jadenia. Hän palaa takaisin Otteluakatemiaan, mutta joutuu koulun huonimpiin opiskelijoihin, Sliferin Punaisiin, joihin Jadenkin kuuluu. Chazzistä ei koskaan tule Jadenin ystävää, mutta hänen vihansa tätä kohtaan kuitenkin heikkenee sarjan aikana. Chazz myös rakastuu sarjan aikana Alexis Rhodesiin. Chazz käytti aluksi "Chthonian"- ja "Infernal"-teemaisia kortteja ja sai tohtori Crowlerilta harvinaiset "VWXYZ"-kortit. Ensimmäisen tuotantokauden puolessa välissä hän luopuu alkuperäisistä korteistaan ja sai Pohjoisakatemiasta tilalle "Armed Dragon" -korttisarjan ja sen lisäksi "Ojama"-teemaiset kortit, joiden hyökkäyspisteet ovat aina 0 mutta puolustus saattaa olla korkeampi. Luokka:Yu-Gi-Ohin hahmot
Chess Records

Chess Records oli Chicagossa vuosina 1950-1975 toiminut levy-yhtiö, jolle levyttivät monet 1950- ja 1960-luvun tunnetuimmista rhythm and blues -artisteista. Yhtiön perustajana oli puolalaista alkuperää ollut Leonard Chess ja sen alkuperäinen nimi oli Aristocrat Records. Willie Dixon toimi tuottajana ja lauluntekijänä yhtiölle, joka ei ollut pelkkä julkaisuyhtiö vaan myös tuotti musiikkinsa omin voimin. == Chess Recordsille levyttäneitä artisteja == *Buddy Guy *Etta James *Howlin' Wolf *Muddy Waters *Koko Taylor *Little Walter *Sonny Boy Williamson *Bo Diddley *Chuck Berry Luokka:Yhdysvaltalaiset levy- yhtiöt
Vesaisenlinna

Vesaisenlinna on Oulussa, Ylikiimingin taajaman Makasiinikankaalla sijaitseva, nykyisin urheiluseura Ylikiimingin Nuijamiesten hallinnassa oleva entinen suojeluskuntatalo. Rakennus sijaitsee osoitteessa Vesaisenlinnantie 6. Puinen rakennus on valmistunut vuonna 1928, ja Nuijamiesten omistukseen se siirtyi vuonna 1972, jolloin paikallinen maamiesseura luovutti rakennuksen urheiluseuralle. Nuijamiehet jatkoi Vesaisenlinnan tanssi-iltojen järjestämistä talvikaudella lauantaisin aina 1980-luvulle saakka, jolloin perinteisen paritanssit saivat antaa tilaa nuorison discoilloille. Nuorten iltojen suosio hiipui 1990-luvun lopulle tultaessa, ja nykyisin seura järjestää enää kesälauantaitansseja Kiiminkijoen partaalla sijaitsevalla Nuijamiesten lavalla. Vesaisenlinnalla järjestetään pääasiassa seuran omia tilaisuuksia sekä bingotapahtumia. Ylikiimingissä vuosittain järjestettävän Tervastiimaviikon markkina- ja perinnepäivänä 6. heinäkuuta 2006 paljastettiin Vesaisenlinnalla Suojeluskunta- ja Lotta Svärd -järjestöjen muistolaatat. Ylikiimingin kunnanvaltuusto piti viimeisen kokouksensa juhlavaltuuston Vesaisenlinnassa 4. joulukuuta 2008. == Katso myös == * Luettelo Suomen tanssilavoista == Lähteet == Luokka:Oulun rakennukset ja rakennelmat Luokka:Tanssilavat Luokka:Seurantalot Luokka:Ylikiiminki Luokka:Suojeluskuntatalot
Emilie Bergbom

Emilie Sofia Bergbom (7. helmikuuta 1834 Vaasa – 28. syyskuuta 1905 Helsinki) oli suomalainen kulttuurihenkilö. Hän toimi veljensä Kaarlo Bergbomin kanssa Suomalaisen Teatterin (nykyinen Kansallisteatteri) johtajana ja vastasi sen toimintaan liittyvistä käytännön asioista. Emilie Bergbomin isä oli senaattori Johan Erik Bergbom ja äiti Fredrika Juliana Roschier. Hänen veljensä Ossian Wuorenheimo toimi myöhemmin senaattorina. Perhe muutti Vaasasta Viipuriin vuonna 1839 ja Emilie Bergbom aloitti opinnot Viipurin saksankielisesä tyttökoulussa. Viipurista perhe muutti Helsinkiin, jossa Bergbom jatkoi opintojaan Helsingin ruotsalaisessa tyttökoulussa. Hän opiskeli myöhemmin edelleen yksityisopettajien johdolla ja puhui hyvin ranskaa ja englantia. Lisäksi Bergbom opiskeli myös suomen kieltä. Bergbom oli suomalaisuusaatteen innokas kannattaja, vaikka hän kirjoittikin kirjeensä ruotsiksi ja aikalaisten mukaan puhui suomea huonosti. Hän oli kirjailija Minna Canthin läheinen ystävä ja kävi tämän kanssa vilkasta kirjeenvaihtoa. Teatterityön ohella Bergbom työskenteli vuosina 1869–1900 Suomen Hypoteekkiyhdistyksen kirjanpitäjänä ollen tehtävässä ensimmäisiä julkisessa laitoksessa toimineita naisia. == Lähteet == *Kirsti Mäkinen, Tuula Uusi-Hallila: Minna Canth, taiteilija ja taistelija *Helmi Krohn: Emilie Bergbom, elämä ja työ, Otava 1917 ===Viitteet=== == Aiheesta muualla == * * Nainen, jota suomalaisten näyttelijäin on kiittäminen, Suomen Kuvalehti, 03.02.1934, nro 6, s. 8, Kansalliskirjaston digitaaliset aineistot * Toivo Tarvas : Emilie Bergbomin syntymäpäivästä 100 vuotta, Helsingin Sanomat Viikkoliite, 04.02.1934, nro 5, s. 1, Kansalliskirjaston digitaaliset aineistot Luokka:Suomalaiset teatterinjohtajat Luokka:Vuonna 1834 syntyneet Luokka:Vuonna 1905 kuolleet
Motion City Soundtrack

Motion City Soundtrack on yhdysvaltalainen pop-punkyhtye Minneapolisisista, Minnesotasta. Yhtye on julkaissut kaksi pitkäsoittoa Epitaph Recordsin kautta. Kolmas pitkäsoitto "Even If It Kills Me" julkaistiin 18. syyskuuta 2007. == Historia == Motion City Soundtrack perustettiin vuonna 1997. He julkaisivat jonkin verran EP:tä ja saivat siitä seuraajia, ennen kuin levyttivät ensisoittonsa I Am The Movie. === I Am The Movie === I Am The Movie julkaistiin itsenäisesti kaksi kertaa vuonna 2002, ja se herätti nopeasti kiinnostusta Epitaph Recordsilta. Levy julkaistiin maailmanlaajuisesti vuonna 2003. Levyn suosion myötä yhtye oli keikoilla melkein koko 2003. Albumin ensimmäinen single oli "The Future Freaks Me Out", josta kuvattiin myös video, joka auttoi melkein tuntematonta bändiä enemmän kohti julkisuutta. Bändille kappaleen suosio oli ihmeellinen, koska se ei melkein edes päässyt levylle. Toinen single albumilta oli "My Favorite Accident" oli samantyylinen laulu, mutta video oli paljon dramaattisempi. === Commit This To Memory === 2004 yhtye lähti kiertueelle Japaniin ja Eurooppaan pop-punkyhtye Blink-182:n kanssa. Kiertueen aikana Blinkin ex-basisti Mark Hoppus mainitsi heille alkavansa tuottama musiikkia. Lause oli sanottu enemmän tai vähemmän vitsinä, mutta kiertueen viimeisenä päivänä Motionin kitaristi Joshua Cain tuli kysymään Hoppukselta, olisiko tämä kiinnostunut tuottamaan heidän seuraavan albuminsa. Hoppus suostui heti. Yhtyeen toinen albumi nauhoitettiin Kaliforniassa syksyllä 2004. Hoppus ja bändi tulivat hyvin toimeen keskenään, ja albumi yllätti heidät. Bändi tunsi suurta vapautta, kun saivat laajentaa musiikkinsa tyyliä. Levyn nimi, Commit This To Memory, päätettiin jo alkuvaiheilla levytystä. Se otettiin kappaleesta "Hangman", jossa myös Mark Hoppus laulaa. Uusi albumi saatiin valmiiksi alkuvuodesta 2005. Albumi vuosi nettiin ladattavaksi paljon aikaisemmin. Bändi osallistui myös ensimmäiseen Epitaph Tour -kiertueeseen, joka pidettiin helmi- ja maaliskuussa. Albumin ensimmäinen single "Everything Is Alright", jossa lauloi myös Fall Out Boyn laulaja-kitaristi Patrick Stump, sai paljon radiosoittoa ja on päässyt monille kokoelmalevyille. Toinen single oli "Hold Me Down", joka oli talviteemainen laulu. Se ei saanut yhtä suurta suosiota kuin edeltäjänsä. Levyn kolmas single oli "L.G FUAD". Kaikista singleistä kuvattiin myös videot. === Even If It Kills Me === Yhtyeen kolmas studioalbumi Even If It Kills Me julkaistiin 18. syyskuuta 2007. Yhtye teki viimeiset nauhoitukset ja miksaukset keväällä 2007 New Yorkissa. Osan levystä on osa-tuottanut Adam Schlesinger (Fountains Of Wayne) ja Eli Janney (Girls Against Boys) ja osan tuottanut Ric Ocasek (The Cars). Laulajoita levyllä vierailee mm. Max Bemis (Say Anything), Rachel Minton (Zolof the Rock and Roll Destroyer) ja Shawn Harris (The Matches). == Diskografia == * * * * * * Luokka:Yhdysvaltalaiset punkyhtyeet Luokka:Yhdysvaltalaiset popyhtyeet Luokka:Yhdysvaltalaiset post-hardcore- yhtyeet
Takamaa (Ylöjärvi)

pienoiskuva|Takamaan koulun edustan aukio ja taloja. Takamaa on Ylöjärven kaupunginosa ja taajama. Vuoden 2019 lopussa taajamassa asui 512 asukasta. Takamaan tunnetuimpia asukkaita ovat Pantse ja Martti Syrjä. Kaupunginosassa on aktiivinen kyläyhdistys, koulu ja uimarantoja. Takamaalla ei ole kauppoja, ja Takamaan asutus on omakotitalopainotteista. Takamaalla on myös vesistöjä, kuten Hirvijärvi. Takamaalla sijaitsee Puolustusvoimien tutkimuslaitos ja alueella on toiminut ennen Ylöjärven kaivos. == Takamaan koulu == Takamaan koulussa on noin 190 oppilasta, ja sen rehtorina toimii Timo Juvakka. Koulussa toimivat luokat 1–6. Takamaan koulun yhteydessä sijaitsee myös Takamaan päiväkoti. == Lähteet == Luokka:Ylöjärven kaupunginosat Luokka:Ylöjärven taajamat
Kapteeni (urheilu)

Kapteeni on joukkueurheilussa yhdelle joukkueen jäsenistä annettava tehtävä. Se voi olla pelkästään kunnianosoitus, mutta usein kapteeni toimii myös joukkueen henkisenä ja pelillisenä johtajana sekä joissakin lajeissa puheyhteytenä joukkueensa ja ottelun erotuomarin välillä. Erotuomari voi ilmoittaa joukkueen yleiseen käyttäytymiseen liittyvät havaintonsa joukkueen kapteenille. Kapteenilla ei ole kuitenkaan sääntöihin perustuvia oikeuksia valittaa erotuomarin ratkaisuista. Jalkapallossa ja salibandyssä kapteeni voidaan tunnistaa hänen vasemmassa käsivarressaan kantamastaan nauhasta. Jääkiekossa kapteenilla on rintamuksessaan vasemmalla C-kirjain, joka tulee englannin kielen sanasta captain. Joukkueella on usein myös yksi tai useampi varakapteeni, joka ottaa tehtävän hoitaakseen varsinaisen kapteenin ollessa estynyt. Jääkiekossa varakapteenilla on rintamuksessaan vasemmalla A-kirjain, joka tulee englannin kielen sanoista alternate captain. Joskus varakapteenista käytetään myös virallisesta poikkeavaa englanninkielistä nimitystä assistant captain. Jääkiekossa maalivahti ei voi toimia joukkueen kapteenina tai varakapteenina, mutta jalkapallossa ja salibandyssä voi. left|220px|thumb|Montreal Canadiensin kapteenina toiminut Saku Koivu C-kirjain rinnassaan. JääkiekossaJÄÄKIEKON VIRALLINEN SÄÄNTÖKIRJA 2018-2022, s. 29 ja salibandyssa kapteeni on joukkueen ainoa pelaaja, jolla on oikeus keskustella sääntötulkinnoista erotuomarin kanssa. Kapteeniksi nimitetään usein joku joukkueen vanhimmista, kokeneimmista tai parhaista pelaajista. == Kapteenin tehtäviä eri urheilulajeissa == * Jalkapallossa kapteenin virallisina tehtävinä on ottaa osaa alkupotkua ja rangaistuspotkukilpailua edeltäviin kolikonheittoihin. * Joukkueen voittaessa on tavallista, että kapteeni käy kunniatehtävänään hakemassa pokaalin tai vastaavan palkinnon ja nostaa sen ensimmäisenä ilmaan. * Jalkapallossa kapteeni esittelee joukkueensa ennen ottelua, jos ottelua on tullut katsomaan joku arvovaltainen henkilö. Esimerkiksi Englannissa ennen FA Cupin finaalia käy usein joku kuninkaallisista kättelemässä joukkueet. *Jalkapallossa, salibandyssa ja jääkiekossa joukkueet menevät ottelun jälkeen kättelyyn kapteenien johdolla. * Pesäpallossa kapteenit suorittavat hutunkeiton.PELISÄÄNNÖT, PESÄPALLON PERUSTEOS , s. 16 * Korisliigassa mestarijoukkueen kapteeni leikkaa korisukan mestaruuden ratkettua. Tämä tapa on ollut käytössä vuodesta 1978 alkaenMilloin korisukka leikattiin ensimmäisen kerran?. == Lähteet == Luokka:Urheilutermit Luokka:Seulonnan keskeiset artikkelit
Meksikon Grand Prix 1991

Meksikon Grand Prix 1991 oli 506. Formula 1 -osakilpailu. Se ajettiin 16. kesäkuuta 1991 Autódromo Hermanos Rodríguez -radalla Méxicossa. Kilpailua hallitsi Williams-talli, jonka kuljettajat Riccardo Patrese ja Nigel Mansell ajoivat kaksoisvoittoon. Kilpailua jouduttiin lyhentämään kahdella kierroksella uusintalähtöjen takia. == Kilpailun tulokset == Sija Nro Kuljettaja Talli Kierroksia Aika/keskeytyssyy Lähtöruutu Pisteet 1 6 Riccardo Patrese Williams-Renault 67 1:29.52,2 1 10 2 5 Nigel Mansell Williams-Renault 67 +1,336 2 6 3 1 Ayrton Senna McLaren-Honda 67 +57,356 3 4 4 33 Andrea de Cesaris Jordan-Ford 66 +1 krs. 11 3 5 19 Roberto Moreno Benetton-Ford 66 + 1 krs. 9 2 6 29 Éric Bernard Lola-Ford 66 + 1 krs. 18 1 7 24 Gianni Morbidelli Minardi-Ferrari 66 + 1 krs. 23 8 25 Thierry Boutsen Ligier-Lamborghini 65 + 2 krs. 14 9 11 Mika Häkkinen Lotus-Judd 65 + 2 krs. 24 10 12 Johnny Herbert Lotus-Judd 65 + 2 krs. 25 11 4 Stefano Modena Tyrrell-Honda 65 + 2 krs. 8 12 3 Satoru Nakajima Tyrrell-Honda 64 + 3 krs. 13 Kesk. 8 Mark Blundell Brabham-Yamaha 54 Moottori 12 Kesk. 32 Bertrand Gachot Jordan-Ford 51 Ulosajo 20 Kesk. 30 Aguri Suzuki Lola-Ford 48 Vaihdelaatikko 19 Kesk. 20 Nelson Piquet Benetton-Ford 44 Pyörän laakerit 6 Kesk. 28 Jean Alesi Ferrari 42 Kytkin 4 Kesk. 22 Jyrki Järvilehto Dallara-Judd 30 Moottori 16 Kesk. 9 Michele Alboreto Footwork-Porsche 24 Moottori 26 Kesk. 7 Martin Brundle Brabham-Yamaha 20 Rengas irti 17 Kesk. 16 Ivan Capelli Leyton House- Ilmor 19 Moottori 22 Kesk. 27 Alain Prost Ferrari 16 Sähköt 7 Kesk. 15 Mauricio Gugelmin Leyton House-Ilmor 15 Moottori 21 Kesk. 14 Olivier Grouillard Fondmetal-Ford 13 Moottori 10 Kesk. 2 Gerhard Berger McLaren- Honda 5 Moottori 5 Kesk. 23 Pierluigi Martini Minardi-Ferrari 4 Ulosajo 15 DNQ 26 Érik Comas Ligier-Lamborghini DNQ 17 Gabriele Tarquini AGS-Ford DNQ 10 Stefan Johansson Footwork-Porsche DNQ 18 Fabrizio Barbazza AGS- Ford DNPQ 34 Nicola Larini Lambo-Lamborghini DNPQ 35 Eric van de Poele Lambo-Lamborghini DNPQ 13 Pedro Chaves Coloni-Ford ===Merkkipaalut=== *Williams-Renault: 50. nopein kierros *: 250. nopein kierros ===Kuljettajien MM-tilanne=== Sija Kuljettaja Talli Pisteet 1 Ayrton Senna McLaren-Honda 44 2 Riccardo Patrese Williams-Renault 20 3 Nelson Piquet Benetton-Ford 16 4 Nigel Mansell Williams-Renault 13 5 Alain Prost Ferrari 11 6 Gerhard Berger McLaren-Honda 10 7 Stefano Modena Tyrrell-Honda 9 8 Andrea de Cesaris Jordan-Ford 6 9 Jean Alesi Ferrari 5 10 Roberto Moreno Benetton-Ford 5 ===Valmistajien MM-tilanne=== Sija Talli Pisteet 1 McLaren-Honda 54 2 Williams-Renault 33 3 Benetton-Ford 21 4 Ferrari 16 5 Tyrrell-Honda 11 == Lähteet == Luokka:Meksikon Grand Prix Luokka:Formula 1 -kausi 1991
Alpha Oumar Konaré

Alpha Oumar Konaré (s. 2. helmikuuta 1946) on malilainen valtiomies. Hän oli Malin ensimmäinen vapailla vaaleilla valittu presidentti 1992–2002. Vuosina 2003-2008 hän oli Afrikan unionin komission puhemies. == Elämäkerta == Konaré syntyi Kayesissa opettajan neljänneksi pojaksi. Hän opiskeli historiaa École Normale Supérieuressa Bamakossa 1965–1969 ja Varsovan yliopistossa 1971–1975. Hän työskenteli opettajana ja tutkijana ja 1981–1992 UNESCOn ja UNDP:n konsulttina. Konaré valittiin 1967 presidentti Modibo Keïtan US-RDA-puolueen pääsihteeriksi. Kenraali Moussa Traorén vallankaappauksen jälkeen hän toimi maanalaisessa marxisti-leninistisessä Parti malien du travail'ssa. Vuonna 1978 hän kuitenkin otti vastaan aseman Traorén hallituksessa nuoriso-, urheilu-, taide- ja kulttuuriministerinä. Hän kuitenkin erosi jo 1980. Myöhemmin hän perusti Jamana-kulttuurilehden ja Les échos -sanomalehden sekä 1991 Radio Bamakanin. Vuonna 1990 Konaré oli perustamassa Traorén-vastaista koalitiota Alliance pour la démocratie au Mali (ADEMA). Kun 1991 Traoré syöstiin vallasta 1991, ADEMA:sta tuli poliittinen puolue ja Konarésta sen edustaja kansalliskokouksessa. Konaré valittiin presidentiksi, hän sai toisella kierroksella 69 %:llä äänistä US-RDA:n Tiéoulé Mamadou Konatéa vastaan. Maaliskuussa 1997 Konaré hajotti parlamentin, joka johti uusin vaaleihin huhtikuussa, joita sävyttivät vakavat organisointiongelmat. Perustuslaillinen oikeus mitätöi vaalituloksen. Oppositio boikotoi toukokuun presidentinvaaleja, joten Konaré valittiin uudelleen suurella enemmistöllä. Oppositio boikotoi myös heinäkuun parlamenttivaaleja, joten Alliance pour la démocratie au Mali (ADEMA) voitti suuren vaalivoiton ja muodosti hallituksen syyskuussa. Konaré vastusti kuolemanrangaistusta ja muutti Traorén ja hänen vaimonsa rangaistukset elinkautiseksi vankeudeksi. Hän järjesti myös monumentin ensimmäiselle presidentille Modibo Keïtalle. Hänet muistetaan myös Jalkapallon Afrikan-mestaruuskilpailuiden järjestämisestä Maliin 2002. Perustuslainmukaisten kahden kauden jälkeen Konaré jätti presidentinviran. Hänet valittiin 10. heinäkuuta 2003 Afrikan unionin komission puheenjohtajaksi. Vuonna 2007 hän ilmoitti ettei hae jatkokaudelle. Syyskuussa 2021 Alpha Oumar Konaré joutui kiireellisesti sairaalaan Marokossa Cheikh Zaidin sairaalassa Rabatissa. ==Lähteet== == Aiheesta muualla == Luokka:Malin presidentit Luokka:Kulttuuriministerit Luokka:Ministerit Luokka:Opettajat Luokka:Professorit Luokka:Vuonna 1946 syntyneet Luokka:Elävät henkilöt
Carl Grimberg

Carl Grimberg () oli ruotsalainen historioitsija ja opettaja, koulutukseltaan filosofian tohtori. == Tuotanto == Grimberg kirjoitti kymmenosaisen maailmanhistorian, jonka toiset viimeistelivät. Tämä 12 tai 24 osana ja useina painoksina ilmestynyt Världshistoria, Suomessa Kansojen historia, on alansa suurimpia myyntimenestyksiä. Sen ensimmäinen osa ilmestyi vuonna 1926. Teossarjaa on myyty ainakin , Suomessakin yli . Grimberg ei saanut Kansojen historia -hanketta valmiiksi ennen kuolemaansa. Puuttuneet osat saattoi painokuntoon Grimbergin muistiinpanojen pohjalta hänen avustajansa ja työtoverinsa filosofian tohtori Ragnar Svanström. Grimberg oli julkaissut vuodesta 1913 laajan Ruotsin historian Svenska folkets underbara öden. == Perhe == Carl Grimberg oli naimisissa Eva Sparren kanssa. == Lähteet == == Kirjallisuutta == * == Aiheesta muualla == * Einar W. Juvelius : Carl Grimbergiä tapaamassa, Suomen Kuvalehti, 13.04.1929, nro 15, s. 29, Kansalliskirjaston digitaaliset aineistot Luokka:Ruotsalaiset historioitsijat Luokka:Vuonna 1875 syntyneet Luokka:Vuonna 1941 kuolleet
Sakari Saarnijoki

Yrjö Sakari Saarnijoki (16. toukokuuta 1906 – 7. tammikuuta 1989Muistokirjoitus Suomalaisen tiedeakatemian vuosikirjassa 1988-1989. - s. 89-92, Finna.fi ) oli kasvi- ja metsätieteilijä. Hän oli Metsäntutkimuslaitoksen metsäbiologian tutkimusosaston professori 1963–1971. Hänen tutkimuskohteitaan olivat visakoivu ja metsäpuiden anatomiset ja morfologiset ominaisuudet.Facta 2001, WSOY 1985, 14. osa, palsta 221 == Lähteet == Luokka:Suomalaiset professorit Luokka:Suomalaiset metsätieteilijät Luokka:Vuonna 1906 syntyneet Luokka:Vuonna 1989 kuolleet
Lumo (yhtye)

Lumo on suomalainen rockyhtye. Lumo perustettiin Helsingissä vuonna 1998. Ensimmäinen single "Vesivehmaan jencca" ilmestyi toukokuussa 2001 ja albumi Lumo syyskuussa 2001. == Jäsenet == * Pete – laulu * Toni – kitara * Heze – kitara * Ile – basso * Janne – rummut == Diskografia == === Albumit === * Lumo (2001) * Toisen kerran (2003) * Helpompi hengittää (2006) === Singlet === * "Vesivehmaan jencca" (2001) * "Riisu pois" (2001) * "Koukussa" (2001) * "Ulla" (2002) * "Onnelliset" (2003) * "Sydän huutaa" (2003) * "Liian nuori" (2003) * "Siivet selkään saan" (2006) * "Varo rakkautta" (2006) ==Aiheesta muualla== * uutuse, Ylex * Albumiarvostelu Soundi-lehdessä Luokka:Suomalaiset rockyhtyeet
Mummonkaatajat

Mummonkaatajat (National Lampoon's Gold Diggers) on vuonna 2004 valmistunut yhdysvaltalainen komediaelokuva. Elokuvan ohjasi Gary Preisler ja pääosassa näyttelivät Will Friedle ja Chris Owen. Elokuva tuotti Yhdysvalloissa 403 000 dollaria.National Lampoon's Gold Diggers (2004) MovieWeb Viitattu 30.8.2009 ==Näyttelijät== ==Lähteet== Luokka:Vuoden 2004 yhdysvaltalaiset elokuvat Luokka:Yhdysvaltalaiset komediaelokuvat
William Quan Judge

William Quan Judge (13. huhtikuuta 1851 – 21. maaliskuuta 1896) oli mystikko, esoteerikko ja okkultisti, sekä yksi Teosofisen Seuran perustajista. Hän syntyi Dublinissa Irlannissa. Judgen ollessa 13-vuotias perhe muutti Yhdysvaltoihin. Hän sai kansalaisuuden 21-vuotiaana ja valmistui lakimieheksi. Judge oli yksi niistä seitsemästätoista, jotka kokosivat alkuperäisen Teosofisen Seuran. H.P. Blavatskyn ja Henry Steel Olcottin tavoin hän pysyi järjestössä, kun muut jättivät sen. Kun Olcott ja Blavatsky siirtyivät Intiaan, Judge jäi Yhdysvaltoihin, jossa hän piti seuran toimintaa käynnissä samalla kun työskenteli asianajajana. Judge kirjoitti teosofisia artikkeleita useisiin teosofisiin lehtiin sekä johdantonumeron The Ocean of Theosophy -lehteen 1893. Hänestä tuli Teosofisen Seuran Amerikan osaston pääsihteeri 1884, Abner Doubledayn toimiessa pääjohtajana. Blavatskyn kuoleman jälkeen 1891 Judge sekaantui Olcottin ja Annie Besantin kiistelyyn, joka koski niin sanottuja "Mahatmakirjeitä". Tämän seurauksena hän lopetti yhteistyönsä Olcottin ja Besantin kanssa 1895 ja otti enemmistön seuran Amerikan osastosta itselleen. Hän ehti johtaa uutta organisaatiotaan vuoden ennen kuolemaansa, jonka jälkeen johto siirtyi Katherine Tingleylle. Olcottin ja Besantin johtama osasto tunnetaan nykyisin nimellä Theosophical Society - Adyar ja Judgen johtama nimellä Theosophical Society mutta usein tarkennuksella "International headquarters, Pasadena, California." Pasadenan osastosta irtosi vuonna 1898 Temple of the People ja vuonna 1909 United Lodge of Theosophists tai ULT. ==Lähteet== * The Edgar Rice Burroughs Library == Aiheesta muualla == *Articles by Judge *Theosophy Library Online *Articles by William Quan Judge and his biography Luokka:Teosofit Luokka:Okkultistit Luokka:Mystikot Luokka:Yhdysvaltalaiset juristit Luokka:Vuonna 1851 syntyneet Luokka:Vuonna 1896 kuolleet
Hannu Rönkkönen

Hannu Ensio Rönkkönen (1. kesäkuuta 1950 Rantasalmi – 15. joulukuuta 2016 Pukkila) oli suomalainen ekspressionistinen taidemaalari, kuvanveistäjä, kuvataiteilija ja taidegraafikko. ==Tausta== Rönkkönen syntyi pienviljelijäperheeseen vanhempinaan Matti Rönkkönen ja Alma Elviira Rönkkönen o.s. Kinnunen. Rönkkösen perhe muutti Pukkilaan Hannun ollessa nelivuotias. Pukkilassa käytyjen koulujen jälkeen Rönkkönen opiskeli Savonlinnan taidelukiossa. Rönkkönen on omien sanojensa mukaan matkustellut runsaasti ja tämän mahdollistaakseen elättänyt itseään monenlaisilla töillä taulumyynnin ohella. Hän on kertonut työskennelleensä muun muassa viinurina, siivoojana, sairaalatyöntekijänä sekä kommunistisen työväenlehti Tiedonantajan toimittajana. Hän on opiskellut myös eläinten konservointia. Aatteelliselta taustaltaan Rönkkönen pitää itseään kommunistina ja hän on kuvannut 1970-luvun taistolaista aikakauttaan muun muassa dokumenttielokuvassa "Lenin-setä asuu Venäjällä" (1987). Rönkkösen elämää monivivahteisuudessaan on kuvattu jopa vuoristoratamaiseksi. ==Ura ja teoksia== Hannu Rönkkösen debyytti taiteilijana oli vuonna 1980 Nuorten näyttelyssä Helsingin Taidehallissa. Hänet tunnetaan ekspressionistisista ja usein suurikokoisista teoksistaan. Monet teokset kuvaavat hevosia, kuten Poika ja hevonen (1983) ja Pukkilan Savijoen kylässä sijainnut, vuonna 1995 paljastettu yli 70 m²:n suuruinen, kahta kyntöhevosta kuvannut latomaalaus Kyntäjä.. "Kyntäjän" lato on sittemmin purettu. Rönkkösen teoksia kuuluu muun muassa Oulun taidemuseon (mm. Pentti Saarikosken muotokuva) ja Helsingin kaupungin taidemuseon (mm. Pentti Linkolan muotokuva) kokoelmiin. Teos Isä (1987) kuvaa taiteilijan isää, Matti Rönkköstä, vähän ennen tämän kuolemaa. Yhteiskuntakriittistä Casimirin teurastamo -teosta on kuvattu jopa legendaariseksi. Rönkkösen muita teoksia ovat muun muassa Omenapuu (1987), Botswana (1989), Muisto Afrikasta (1995), Pellonpää (1996), Dostojevski (1996), Manner (1997), Beckett (1998), Saarikoski ja Minotaurus (1997) ja Kafka (2000). Eräs Rönkkösen viimeisistä teoksista, Yrjö (2002), kuvaa taiteilijan ystävää, pukkilalaista pitäjäneuvos Yrjö Siltalaa. ==Uran loppuvaiheet== Rönkkönen loukkasi päänsä vakavasti vuonna 2004 pudottuaan tikapuilta pää edellä maahan. Tapahtuman jälkeen hän ei ole maalannut. Hänet oli ehditty vammojensa vuoksi loppusijoittaa vanhainkotiin, mutta hän toipui huomattavasti ja jopa avioitui tapahtuman jälkeen. Rönkkösen taiteilijauraa kokonaisuutena yhteenvetänyt, enimmäkseen yksityiskokoelmista koottu, Pukkilan kunnan hänen kunniakseen järjestämä näyttely Retrospektiivi oli esillä Galleria Kohisevassa, Pukkilassa kesällä 2012. Hannu Rönkkönen kuoli tulipalossa kotonaan Pukkilassa joulukuussa 2016. ==Lähteet== ==Aiheesta muualla== *Kuvia Hannu Rönkkösen Retrospektiivi-näyttelystä 2012 *Hannu Rönkkösen muistokirjoitus Helsingin Sanomissa Luokka:Suomalaiset taidemaalarit Luokka:Suomalaiset taidegraafikot Luokka:Suomalaiset kuvanveistäjät Luokka:Suomalaiset kommunistit Luokka:Vuonna 1950 syntyneet Luokka:Vuonna 2016 kuolleet
Charkula

Charkula on näyttävä intialainen kansantanssi Brajn alueelta, Uttar Pradeshin osavaltiosta. Tanssia tanssitaan Radhan, eli Krishnan puolison syntymäpäivänä, joka on kolme päivää Holi-juhlapäivän jälkeen. Tanssin esittävät hunnutetut naiset jotka kantavat päänsä päällä suurta monikerroksista puista ympyräisen pyramidin muotoista kynttelikköä eli charkulaa. Jokaisessa charkulassa palaa 108 öljylamppua.Culturalindia.netSeasonsidia.com == Lähteet == Luokka:Intialainen tanssi
Leikkaus (matematiikka)

Leikkaus on joukko-opin käsite. Joukkojen A ja B leikkaus sisältää kaikki ne alkiot, jotka kuuluvat sekä joukkoon A että joukkoon B. Joukkojen A ja B leikkausta merkitään A ∩ B. Muodollisesti joukkojen A ja B leikkaus määritellään seuraavasti: A \cap B = \\{x \, | \, x \in A \wedge x \in B\\} == Esimerkkejä == * Joukkojen A = {1,2,3,5,8,13} ja B = {1,3,5,7,9} leikkaus koostuu alkioista 1,3 ja 5 eli A ∩ B = {1,3,5}, sillä alkiot 1,3 ja 5 löytyvät sekä joukosta A että joukosta B. * {a,b,c} ∩ {e,f} = Ø, sillä joukot eivät sisällä yhtään yhteistä alkiota. == Katso myös == * Yhdiste * Joukkoerotus * Komplementti == Lähteet == ==Kirjallisuutta== * Luokka:Joukko-oppi